| Bradipódidos*Bradypodidae* |
| --- |
| *Bradypus variegatus* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Infraclase: | Placentalia |
| Superorde: | Xenarthra |
| Orde: | Pilosa |
| Suborde: | Folivora |
| Familia: | **Bradypodidae**Gray, 1821 |
| Xénero: | ***Bradypus***Linnaeus, 1758 |

 |
| Distribución das especies de Bradypus.Verde: B. variegatusAazul: B. tridactylus Vermello: B. torquatusCírculo vermello: B. pygmaeus**Distribución das especies de *Bradypus***.Verde: *B. variegatus*Aazul: *B. tridactylus* Vermello: *B. torquatus*Círculo vermello: *B. pygmaeus***Distribución das especies de *Bradypus***.Verde: *B. variegatus*Aazul: *B. tridactylus* Vermello: *B. torquatus*Círculo vermello: *B. pygmaeus* |

A dos **bradipódidos** (*Bradypodidae*) é unha familia de mamíferos placentarios da orde dos pilosos.

A familia comprende un único xénero, ***Bradypus***, con catro especies, que habitan en América Central e do Sur, das que a máis abundante é, con moito, *Bradypus variegatus*.

Características
---------------

O seu aspecto recorda algo ao dos prosimios (como os lemuriformes) e a algúns simios do Novo Mundo, como os cébidos, especialmente pola cabeza, arredondada, o fociño, prolongado e cuberto de pelo curto, e os ollos, situados en posición anterior, e que miran cara a adiante,

A lonxitude do seu corpo (cabeza e tronco) oscila entre os 50 e os 70 cm, cunha cola de menos de 7 cm. A pelaxe, moi mesta e híspida, está formada por longos e ásperos pelos, que recobren unha lanuxe e que están reunidos en feixes; a orientación dos pelos é excepcional: a diferenza dos demais mamíferos están dispostos desde o ventre até o dorso, a causa do hábito adquirido por estes animais de pendurase das pólas das árbore co dorso cara a abaixo, o que responde á necesidade de enfrontar a abundante pluviosidade das selvas nas que viven; así a auga escoa rapidamente polos pelos sen chegar a entrar en contacto directo coa pel.

Un dos seus caracteres fisiognómicos máis evidentes é a notábel lonxitude das súas extremidades, aparentemente desproporcionada con relación ao tronco; as patas anteriores están máis desenvolvidas que as posteriores, que son de lonxitude case igual á de todo o corpo, mentres que as primeiras sobrepánano en máis dun terzo. Este crecemento esigual maniféstase contra o final do período embrionario, intensificándose nos primeiros meses de vida do acabado de nacer, o que induce a supoñer que ten unha orixe relativamente recente, como adaptación ao seu especial xénero de vida arborícola. por iso, no solo desprázanse con gran dificultade, case arrastrándose, apoiándose nos antebrazos e os pés. As 'mans' son longas e estreitas, cos dedos reunidos nun invólucro cutáneo único (sindactilia); só permanen libres as súas robustas uñas (garras).

Outra característica salientábel é a de contar con nove vértebras cervicais, o que lles permite a rotación da cabeza até uns 270º.

Bioloxía
--------

Aliméntanse principalmente de follas. Como esta dieta non é moi rica en nutrientes, o seu corpo está afeito a aforrar enerxía. Poden gabear polas árbores sen esforzo, e a súa calor corporal é moi baixa. Cando comen, mastigan moi lentamente, xa que ao seu aparello dixestivo lle leva moito tempo dixerir o alimento. Polo tanto, poden defecar tan só unha vez por semana, e non comer durante un mes. Poden durmir cerca de 18 horas ao día.

Non teñen unha visión moi precisa. Os seus ollos son moi pequenos. Non producen sons, o que lles dá, cos seus lentísimos movementos, unha aparencia moi tranquila e discreta.

As femias alcanzan a madurez sexual á idade de 3 a 5 anos e os machos entre os 4 e os 5 anos. As femias, despois dun período de xestación de entre 6 a 11 meses, segundo as especies, paren unha única cría por parto.

Taxonomía
---------

### Descricións

A familia dos *Bradypodidae* foi descrita en 1821 polo naturalista británico John Edward Gray, en *London Med. Repos*. **15**: 304. O seu único xénero, *Bradypus*, fora descrito en 1758 por Linneo na 10ª edición do seu *Systema Naturae*.

### Etimoloxías

O nome científico da familia, *Bradypodidae*, está formado, normalmente, sobre a raíz do nome do seu xénero tipo (e único), *Bradypus*, coa adición da desinencia *-idae* (tirada do grego antigo είδος *eídos*, "semellante"), propia dos nomes das familias de animais.

Pola súa parte, Linneo construíu o nome deste xénero co primeiro elemento *brady-* (do grego βραδύς *bradýs*, "lento, torpe, calmoso, tranquilo"), e o segundo elemento *-pus* (do grego πούς *poús*, "pé, pata").

### Sinónimos

Ademais de polo nome que lle deu Linneo, e que segue a ser vixente na acualidade, o xénero *Bradipus* coñeceuse ao longo do tempo tamén polos sinónimos seguintes:

* *Acheus* Cuvier, 1825
* *Arctopithecus* Gray, 1850
* *Eubradypus* Lönnberg, 1942
* *Hemibradypus* Anthony, 1906
* *Ignavus* Blumenbach, 1779
* *Scaeopus* Peters, 1864
* *Achaeus* Erman, 1835
* *Achaeus* Gray, 1843
* *Arctopithecus* Gray, 1843
* *Neobradypus* Lönnberg, 1942
* *Tardigradus* Brisson, 1762

### Especies

Na actualidade recoñécense no xénero *Bradypus* as seguintes catro especies:

* *Bradypus pygmaeus* Anderson & Handley, 2001
* *Bradypus torquatus* Illiger, 1811
* *Bradypus tridactylus* Linnaeus, 1758
* *Bradypus variegatus* Schinz, 1825

Galería e imaxes
----------------

* Lámina de 1871 de Arctopithecus flaccidus Smit = Bradypus tridactylus flaccidus (Gray, 1850)Lámina de 1871 de *Arctopithecus flaccidus* Smit = *Bradypus tridactylus flaccidus* (Gray, 1850)
* Foto de Bradypus tridactylus nun diorama do Museo civico di storia naturale de MilánFoto de *Bradypus tridactylus* nun diorama do *Museo civico di storia naturale* de Milán
* Bradypus variegatus comendo, no P. N. Cahuita (Costa Rica)*Bradypus variegatus* comendo, no P. N. Cahuita (Costa Rica)
* Bradypus variegatus, no chan, en La Uruca de Acosta (Costa Rica)*Bradypus variegatus*, no chan, en La Uruca de Acosta (Costa Rica)
* Bradypus variegatus que parece afeito á presenza de humanos no Parque Nacional Natural Tayrona, Colombia*Bradypus variegatus* que parece afeito á presenza de humanos no Parque Nacional Natural Tayrona, Colombia

Notas
-----

1. 1 2 3  VV. AA. (1968): *Enciclopedia Salvat de las ciencias. Tomo 6*, pp. 83-86.
2. ↑  Attenborough, David (2002): *The life of Mammals*. BBC.
3. ↑  *Bradypodidae* en *MSW*.
4. 1 2 3  *Bradypus* en *MSW.*
5. ↑  *Bradypus* en Linnæus, Carl (1758): *Systema Naturæ per regna tria naturæ, secundum classes, ordines, genera, species, cum characteribus, differentiis, synonymis, locis. Tomus I. 10ª ed. Holmiæ: Laurentius Salvius*, p. 34.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Bradipódidos Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Bradipódidos*** |

### Bibliografía

* Kowalski, Kazimierz (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9, pp. 340–341.
* McKenna, Malcolm C. & Bell, Susan K. (1997): *Classification of Mammals Above the Species Level*. Nova York: Columbia University Press. ISBN 0-231-11013-8.
* Nowak, Ronald M. (1999): *Walker's Mammals of the World*. 6ª ed. Baltimore, Maryland, EE. UU.: The Johns Hopkins University Press. ISBN 978-0-8018-5789-8.
* Wilson, D. E. & Reeder, D. M. eds. (2005): *Mammal Species of the World: A Taxonomic and Geographic Reference* 3rd ed. Baltimore, Maryland, USA: The Johns Hopkins University Press. ISBN 978-0-8018-8221-0.
* VV. AA. (1968): *Enciclopedia Salvat de las ciencias. Tomo 6. Animales vertebrados*. Pamplona: Salvat, S. A. de Ediciones, pp. 83–86.

### Outros artigos

* Pilosos
* Folívoros

### Ligazóns externas

* *Bradypodidae* na ADW. Abundant5e información, imaxes e bibliografía *(en inglés)*
* *Bradypodidae* na EOL.
* *Bradypus* na ADW.
* *Bradypus* na EOL.

|  |  |
| --- | --- |
| Control de autoridades | 
* Wd: Q15407789
* AAT: 300310447
* NKC: ph820596

 |

|  |  |
| --- | --- |
| Identificadores taxonómicos | 
* EOL: 1664
* EPPO: 1BRDPF
* Fossilworks: 66278
* GBIF: 9418
* iNaturalist: 47064
* ITIS: 624870
* MSW: 11800003
* NCBI: 9352

 |